open-index/open-wikipedia-markdown huggingface dataset:
பித்திகா தேவ்

**பித்திகா தேவ்** (*Bithika Dev*) என்பவர் ஓர் இந்திய அரசியல்வாதியும் அசாமின் மேனாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். 2006ஆம் ஆண்டு நடைபெற்ற அசாம் சட்டமன்றத் தேர்தலில் சில்சார் சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்று அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார். 
## குடும்பம்
பித்திகா தேவ், சில்சாரில் இடைநிலைக் கல்வியினை முடித்துள்ளார். இவரின் கணவர் சந்தோசு மோகன் தேவ் இந்திய அரசின் அமைச்சரவையில் அமைச்சராக இருந்தார். இந்திய நாடாளுமன்ற உறுப்பினர் சுசுமிதா தேவ் இவரின் மகளாவார்.

## மேற்கோள்கள்

பகுப்பு:அசாம் சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
சாகூவாடி சட்டமன்றத் தொகுதி

**சாகூவாடி சட்டமன்றத் தொகுதி** (Shahuwadi Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. சாகூவாடி, ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
பெக்டோலைட்டு

**பெக்டோலைட்டு** (*Pectolite*) என்பது  NaCa2Si3O8(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியம் கால்சியம் ஐதராக்சைடு இனோசிலிகேட்டு என்று இக்கனிமம் வகைப்படுத்தப்படுகிறது. முச்சரிவச்சு படிக அமைப்பில் பெக்டோலைட்டு படிகமாக பொதுவாக கதிர்வீச்சுடன் கூடிய இழைகள் போன்ற படிக நிறைகளில் தோன்றுகிறது. 4.5 முதல் 5 வரையிலான மோவின் கடினத்தன்மையும்  2.7 முதல் 2.9 வரையிலான ஒப்படர்த்தியும் கொண்டுள்ளது. இலாரிமர் என்று அழைக்கப்படும் மிகவும் விரும்பப்படும் வகை, வெளிர் முதல் வான நீலம் வரை இருக்கும். அலாசுகாவிலிருந்து வரும் இந்த கனிமத்தின் வெண்மையான வடிவமும் கிடைக்கிறது. சில நேரங்களில் 'அலாசுகா இயேட்டு' என்ற பெயரில் சந்தைப்படுத்தப்படுகிறது.

பன்னாட்டு கனிமவியல் சங்கம் பெக்டோலைட்டு கனிமத்தை Pct என்ற குறியீட்டால் அடையாளப்படுத்துகிறது.

## தோற்றம்

முதன்முதலில் 1828 ஆம் ஆண்டு இத்தாலியின் திரெண்டோ மாகாணத்தில் உள்ள பால்டோ மலையில் கண்டுபிடிக்கப்பட்டு விவரிக்கப்பட்டது. கல் என்ற பொருள் கொண்ட கிரேக்க சொல்லான பெக்டோசு  - என்பதிலிருந்து பெக்டோலைட்டு என்ற பெயர் சூட்டப்பட்டது.

நெஃபெலின் சைனைட்டுகளிலும், பாசால்ட்டு மற்றும் டயாபேசு எனப்படும் எரிமலைப் பாறைகள் உள்ள நீர் வெப்ப குழிகளிலும், சியோலைட்டுகள், டேட்டோலைட்டு, பிரீக்ணைட்டு,  கால்சைட்டு மற்றும் செர்பெண்டைன் ஆகியவற்றுடன் இணைந்து முதன்மை கனிமமாகக் காணப்படுகிறது. பெக்டோலைட்டு  உலகளவில் பல்வேறு இடங்களில் காணப்படுகிறது.

## மேற்கோள்கள்

## வெளி இணைப்புகள்
*Mineral galleries

பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:இனோசிலிக்கேட்டுகள்
பகுப்பு:முச்சரிவச்சுக் கனிமங்கள்
பகுப்பு:இரத்தினக் கற்கள்
பகுப்பு:கனிமங்கள்
பகுப்பு:ஒளிரும் கனிமங்கள்
பெரின் ஜம்செட்ஜி மிஸ்திரி

**பெரின் ஜம்செட்ஜி மிஸ்திரி** (*Perin Jamsetjee Mistri*) (1913&ndash;1989) இந்தியாவில் கட்டடக் கலைஞராக தகுதி பெற்ற முதல் பெண் ஆவார்.

## இளமை வாழ்க்கை
பெரின் ஜம்ஷெட்ஜி மிஸ்திரி,  குஜராத் மாநிலத்தின் நவ்சாரியைச் சேர்ந்த பொறியாளர்கள் அடங்கிய பார்சி குடும்பத்தில் பிறந்தார். இவரின் தந்தை, புகழ்பெற்ற நகர கட்டடக் கலைஞரும் பொறியியலாளருமான ஜம்ஷெட்ஜி பெஸ்டன்ஜி மிஸ்த்ரி, மிஸ்ட்ரி & பெத்வார் என்ற கட்டடக்கலை நிறுவனத்தை நிறுவி நடத்தி வந்தார். இது மரைன் லைன்ஸில் ஆர்ட் டெகோ மெட்ரோ சினிமா, கோட்டை எச். எஸ். பி. சி வங்கிக் கட்டடத்தையும், கொலாபா மற்றும் கஃப் பரேட் கடல் சுவர்கள், கஃப் பரேட்டில் உள்ள தாராபோரேவாலா வளாகம் மற்றும் மும்பை விமான நிலையத்தின் முதல் ஓடுபாதையையும் கட்டியது.

## கல்வி
மும்பையில் குஜராத்தி மொழியில் ஆரம்பக் கல்வியைத் தொடர்ந்து, இவர் பஞ்ச்கானியில் உள்ள மிஸ் கிம்மின்ஸ் உயர்நிலைப் பள்ளியில் பயின்றார். மேலும் தனது 10 வயதில் இங்கிலாந்துக்குச் சென்று, கிராய்டன் உயர்நிலைப்பள்ளியில் தனது கல்வியை முடித்தார். பின்னர், மும்பை திரும்பிய, சர் ஜம்செட்ஜி ஜீஜீபாய் (ஜே. ஜே. ஜே கலைப் பள்ளியில்) சேர்ந்தார். மேலும் 1936 இல் கட்டிடக்கலையில் சான்றிதழ் பட்டம் பெற்றார். பின்னர், இவர் தனது தந்தையின் நிறுவனத்தில் சேர்ந்தார். 1937 ஆம் ஆண்டில் சேர்ந்த இவர் 1989 இல் தான் இறப்பதற்கு முன்பு கிட்டத்தட்ட அரை நூற்றாண்டு காலம் அந்த நிறுவனத்தில் இருந்தார்.

## தொழில் வாழ்க்கை
பெரின் முதல் பெரிய படைப்புகளில் ஒன்று, கார்மைக்கேல் சாலையில் உள்ள டெகோ கலை இல்லம் தற்போது வரை நல்ல நிலையில் உள்ளது. இவரது பிற பணிகளில் ஒருசில அரசு அலுவலகங்கள், குடியிருப்பு மற்றும் தொழில்துறை கட்டிடங்கள், போரிவாலியில் உள்ள கட்டாவ் ஆலைகள் மற்றும் கம்பல்லா மலை உள்ள செயின்ட் இசுடீபன் தேவாலயம் ஆகியவை அடங்கும். 1936 ஆம் ஆண்டில், கட்டடக்கலையில் அரசாங்க சான்றிதழ் பெற்றபோது, கட்டடக்கலை தகுதி பெற்ற முதல் இந்தியப் பெண் ஆனார்.

## குடும்பம்
[[கின்னரப்பெட்டி]] முதல் வளைதடிப் பந்தாட்டம் வரை, தோட்டக்கலை மற்றும் மும்பையிலுள்ள ஹாஃப்கைன்ஸ் நிறுவனத்தில் பாம்புகள் பற்றிய ஆய்வு ஆகியவை பெரினின் ஆர்வங்களாக இருந்தன. இவர் தொழிலதிபர் அர்தேஷிர் பிவாண்டிவாலா என்பவரை மணந்து பாந்த்ராவில் வசித்து வந்தார். பெரின் மிஸ்திரியின் தம்பி, கட்டடக் கலைஞர் மினோச்சர் மினு மிஸ்திரி, இந்திய கலை மற்றும் கட்டடக்கலை வெளியீடான *மார்க்* என்ற இதழின் நிறுவனர்களில் ஒருவர்.

## மேற்கோள்கள்

பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:1989 இறப்புகள்
பகுப்பு:1913 பிறப்புகள்
இலுப்பநத்தம்

**இலுப்பநத்தம்** என்பது இந்திய மாநிலமான தமிழ்நாட்டின் சேலம் மாவட்டத்தில் உள்ள ஒரு கிராம பஞ்சாயத்து ஆகும்.

இலுப்பநத்தமானது, தலைவாசலுக்குத் தெற்கே வீரகனூரை நோக்கி சுமார் எட்டு கிலோமீட்டர் தொலைவில் உள்ளது.

## வரலாறு
கி.பி. 1190 வரை இலுப்பநத்தம், மகடை மண்டலத்தின் ஒரு பகுதியாக இருந்தது. &nbsp;அநேகமாக, பாளையக்காரர் ஆட்சியின் போதாக இருக்கலாம். அதிக எண்ணிக்கையிலான இலுப்பை மரங்கள் இருப்பதால் இந்தக் கிராமத்திற்கு இந்தப் பெயர் வந்திருக்கலாம்.

### எல்லைகள்
காமக்கபாளையம், புலியங்குறிச்சி, வெள்ளையூர், வீரகனூர், நாவலூர் மற்றும் வேப்பம்பூண்டி.

## கல்வி

* அரசு நடுநிலைப்பள்ளி
* இராமகிருஷ்ணா மெட்ரிகுலேஷன் பள்ளி

## போக்குவரத்து

* இலுப்பநத்தம் பேருந்து வழித்தடமானது, ஆத்தூர், கள்ளக்குறிச்சி, வீரகனூர், தலைவாசல் மற்றும் பெரம்பலூர் ஆகிய இடங்களுடன் இணைக்கப்பட்டுள்ளது.
* அருகிலுள்ள இரயில் நிலையங்கள் ஆத்தூர், சின்ன சேலம் ஆகிய இடங்களில் அமைந்துள்ளன.
* அருகிலுள்ள விமான நிலையம் திருச்சி விமான நிலையம் (இந்தியா) - சுமார் 85 கி.மீ. தொலைவில் உள்ளது.&nbsp;
* தம்மம்பட்டி முதல் சென்னை வரையிலான பேருந்து சேவை இரவு 9.30 மணிக்கு இலுப்பநத்தம் பேருந்து நிறுத்தத்தில் கிடைக்கும்.
* சென்னை / கோயம்புத்தூர் /பெங்களூருக்கு 6 மணி நேர சாலை பயணம் ஆகும். [தெளிவுபடுத்தல் தேவை]

## கோயில்கள்

* மதுரைவீரன் கோயில்
* காளியம்மன் கோயில்
* மாரியம்மன் கோயில்
* முருகன் கோயில்
* புத்துமாரியம்மன் கோயில்
* ஐயப்பன் சுவாமி கோயில்

## குறிப்புகள்

பகுப்பு:சேலம் மாவட்டத்திலுள்ள கிராமங்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
மஞ்சுளா தேவி

**இராணி மஞ்சுளா தேவி** (*Manjula Devi*) என்பவர் ஓர் இந்திய அரசியல்வாதியும், பித்தபுரம் மகாராஜாவின் மகளும் ஆவார். இவர் இந்திய தேசிய காங்கிரசு உறுப்பினராக அசாமின் கோல்பாரா மக்களவை உறுப்பினராக இந்திய நாடாளுமன்றத்தின் கீழவைக்குத் தேர்ந்தெடுக்கப்பட்டார். இவர் சென்னையில் உள்ள தேவாலய பூங்கா கன்னிமாடப் பள்ளியின் மாணவி ஆவார். இவர் 1932-இல் சித்த்லி ராஜா அஜித் நாராயண் தேவை மணந்தார்.

## மேற்கோள்கள்

பகுப்பு:அசாம் சட்டமன்ற பெண் உறுப்பினர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:2ஆவது மக்களவை உறுப்பினர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1912 பிறப்புகள்
திருமலைக்கவுண்டன்வலசு

**திருமலைக்கவுண்டன்வலசு** என்பது தென்னிந்திய மாநிலமான தமிழ்நாட்டில் திண்டுக்கல் மாவட்டத்திலுள்ள ஒரு கிராமம் மற்றும் ஒரு பஞ்சாயத்து ஆகும்.

## புவியியல்
பூசாரிப்பட்டி ஓடையானது,  திருமலைக்கவுண்டன்வலசு (பூசாரிப்பட்டி ஓடையானது சாலக்கடையில் நல்லதங்காள் ஓடையில் சேருகிறது) வழியாகப் பாய்கிறது. இதன் சராசரி உயரம் சுமார் 270 மீட்டர் ஆகும். திருமலைக்கவுண்டன்வலசு 10.66 °N 77.62°E என்ற புவியியல் ஆள்கூறுகள் கொண்டு அமைந்துள்ளது.

## மக்கள்தொகை
2004 ஆம் ஆண்டு இந்திய மக்கள் தொகை கணக்கெடுப்பின்படி, திருமலைக்கவுண்டன்வலசு மக்கள் தொகை 719 பேர் ஆகும். மக்கள் தொகையில் ஆண்கள் 50.9% மற்றும் பெண்கள் 49.1% உள்ளனர். இதன் சராசரி கல்வியறிவு விகிதம் 69% ஆகும், இது தேசிய சராசரியான 73.8%-ஐ விடக் குறைவாக உள்ளது. ஆண்களின் கல்வியறிவு 70% ஆகவும், பெண்களின் கல்வியறிவு 68% ஆகவும் உள்ளது. பெரும்பான்மையான மக்கள் கவுண்டர் சமூகத்தைச் சேர்ந்தவர்கள்.

தேர்தல் கணக்கெடுப்பின்படி, மொத்த வாக்காளர் பட்டியலில் 384 பேர் உள்ளனர். இதில் 199 ஆண்கள் மற்றும் 185 பெண்கள் உள்ளனர்.

* திண்டுக்கல் மாவட்டத்தில் உள்ள மிகப்பெரிய கிராமங்களில் திருமலைக்கவுண்டன்வலசு ஒன்றாகும். இது திண்டுக்கல் மாவட்டத்தின் எல்லையிலும், திருப்பூர் மாவட்டத்திற்கு அருகிலும் அமைந்துள்ளது.
* சின்னக்காளியம்மன் என்ற புகழ்பெற்ற கோயில் திருமலைக்கவுண்டன்வலசுவில் அமைந்துள்ளது. மற்றொரு புகழ்பெற்ற அம்மன் கோயிலும் அருகிலுள்ள  கிராமத்தில் அமைந்துள்ளது.
* இந்தக் கிராமத்தின் முக்கிய வர்த்தக மையம் கல்லிமந்தையம் ஆகும். (10.9 கி.மீ.). இந்தக் கிராமத்திலிருந்து 14.80 கி.மீ. தொலைவில் அமைந்துள்ள தாராபுரம், அருகிலுள்ள நகரம் ஆகும்.&nbsp;

## விவசாயம்
நெல், சோளம், வேர்க்கடலை, தக்காளி, மிளகாய், வேறு சில காய்கறிகள், தானியங்கள் மற்றும் மருத்துவ மதிப்புள்ள பயிர்கள் முக்கிய பயிர்களாகும்.

## போக்குவரத்து
திருமலைக்கவுண்டன்வலசு ஈரோட்டிலிருந்து 94.3 கி.மீ. தொலைவிலும், கோயம்புத்தூரிலிருந்து 97.7 கி.மீ. தொலைவிலும் உள்ளது. &nbsp;&nbsp;திருப்பூரிலிருந்து 67 கி.மீ., கரூரிலிருந்து 75 கி.மீ., மதுரை 117 கி.மீ. தொலைவில் உள்ளது.&nbsp;&nbsp;&nbsp;இது திண்டுக்கல்லிலிருந்து 54 கி.மீ. தொலைவிலும், பழனியிலிருந்து 30 கி.மீ. தொலைவிலும் பொள்ளாச்சியிலிருந்து 72 கி.மீ. தூரத்திலும், உடுமலைப்பேட்டையிலிருந்து 51 கி.மீ. மற்றும் திருமூர்த்தி அணையிலிருந்து 71 கி.மீ. தொலைவிலும் உள்ளது.&nbsp;&nbsp;&nbsp;&nbsp;&nbsp;

அருகிலுள்ள சர்வதேச விமான நிலையம், கோயம்புத்தூர் ஆகும். (சில இணைப்புகளுக்கு) மற்றும் சென்னை பன்னாட்டு விமான நிலையம் 92.1 கி.மீ. தொலைவில் அமைந்துள்ளது.&nbsp;இந்தக் கிராமத்திற்கு அருகிலுள்ள இரயில் நிலையம் முறையே 30.40 கி.மீ., 54.40 கி.மீ. மற்றும் 67.60 கி.மீ. தொலைவில் அமைந்துள்ள பழனி, திண்டுக்கல் மற்றும் திருப்பூர் ஆகும்.&nbsp;&nbsp;&nbsp;

## குறிப்புகள்

பகுப்பு:திண்டுக்கல் மாவட்டத்தில் உள்ள கிராமங்கள்
பகுப்பு:Pages using gadget WikiMiniAtlas
பகுப்பு:Coordinates on Wikidata
வெள்ளமடம்

**வெள்ளமடம்** என்பது தமிழ்நாட்டின் தூத்துக்குடி மாவட்டத்தில் உள்ள ஒரு கிராமமாகும்.

இது நாசரேத்திலிருந்து 4 கிலோமீட்டர் தொலைவிலும், திருநெல்வேலியிலிருந்து 32 கிலோமீட்டர் தொலைவிலும், தூத்துக்குடியிலிருந்து 41 கிலோமீட்டர் தொலைவிலும் அமைந்துள்ளது.

thumb|280x280px|கிராமத்தில் உள்ள கருப்பசுவாமி கோயில்

## புவியியல்
இந்தக் கிராமத்தில் ஒரு பெரிய ஏரி உள்ளது. இது பாசனத்திற்கு தண்ணீரை வழங்குகிறது. நீர் ஆதாரங்கள் மற்றும் வளமான நிலம் இருப்பதால், விவசாயம் பரவலாக நடைமுறையில் உள்ளது. நெல், வாழை, வேர்க்கடலை, உளுந்து போன்ற பயிர்கள் இங்கு பயிரிடப்படுகின்றன.

## நிர்வாகம்

## போக்குவரத்து
மேல வெள்ளமடம், நாசரேத், தெறிப்பனை, சின்னமாடன் குடியிருப்பு மற்றும் உதயர்குளம் ஆகியவற்றுடன், பிற மாவட்ட சாலைகளுடனும் இணைக்கப்பட்டுள்ளது. நாசரேத், ஸ்ரீவைகுண்டம், ஏரல், சாலிபுத்தூர், பேய்க்குளம் மற்றும் காயல்பட்டினம் ஆகிய இடங்களுக்குச் செல்லும் சில அரசு நகரப் பேருந்துகள் மற்றும் தனியார் பேருந்துகள் இங்கிருந்து குறிப்பிட்ட நேரத்தில் கிடைக்கின்றன.
### இரயில்வே
அருகிலுள்ள இரயில் நிலையங்கள் நாசரேத் (4 கிலோமீட்டர்) மற்றும் ஆழ்வார் திருநகரி (6 கிலோமீட்டர்) ஆகும். திருச்செந்தூர், தூத்துக்குடி மற்றும் திருநெல்வேலி செல்லும் தினசரி பயணிகள் இரயில்கள் இந்த நிலையங்களில் நிறுத்தப்படுகின்றன. நாசரேத்தில் நிறுத்தப்படும் ஒரே விரைவு ரயில் செந்தூர் விரைவு இரயில் ஆகும்.

அருகிலுள்ள முக்கியமான இரயில் நிலையம் திருநெல்வேலி சந்திப்பு (35 கிலோமீட்டர்) ஆகும்.
### வான்வழிப் போக்குவரத்து
அருகிலுள்ள விமான நிலையங்கள்:

* தூத்துக்குடி விமான நிலையம் (28 கிலோமீட்டர்) 
* திருவனந்தபுரம் சர்வதேச விமான நிலையம் (சுமார் 160 கிலோமீட்டர்) 
* மதுரை விமான நிலையம் (சுமார் 170 கிலோமீட்டர்)

## கல்வி
கிராமத்தில் அரசு நடத்தும் நடுநிலைப்பள்ளி உள்ளது.

உயர்கல்வி நோக்கங்களுக்காக, இங்குள்ள மக்கள் நாசரேத் மற்றும் சுற்றியுள்ள பிற நகரங்களில் உள்ள மேல்நிலைப் பள்ளிகள் மற்றும் கல்லூரிகளை நம்பியுள்ளனர்.

## மேலும் காண்க

* ஆழ்வார்திருநகரி
* நாசரேத்
* திருக்கோளூர்

## குறிப்புகள்

பகுப்பு:தூத்துக்குடி மாவட்டத்திலுள்ள கிராமங்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அலகா சர்மா

**அலகா தேசாய் சர்மா** (பெரும்பாலும் **அலகா சர்மா** (*Alaka Sarma*) என்று அழைக்கப்படுகிறார்) என்பவர் இந்திய அரசியல்வாதியும் அசாம் சட்டமன்ற மேனாள் உறுப்பினரும் ஆவார். இவர் அசாம் சட்டமன்றத்தில் நல்பாரி சட்டமன்றத் தொகுதியிலிருந்து இரண்டு முறை சட்டமன்ற உறுப்பினராக இருந்துள்ளார். இவர் ஒரு பெண் ஆர்வலர். தனது கணவரின் மரணத்திற்குப் பிறகு அசாம் கண பரிசத்தில் சேர்ந்தார். 2000ஆம் ஆண்டில் நல்பாரி சட்டமன்றத் தொகுதியின் அப்போதைய உறுப்பினர் ஏ. நாகன் சர்மா இறந்ததைத் தொடர்ந்து 1 ஆண்டு காலத்திற்கு நடந்த இடைத்தேர்தலில் சர்மா முதலில் போட்டியிட்டு வெற்றி பெற்றார். 2001-ஆம் ஆண்டில், இந்திய தேசிய காங்கிரசு வேட்பாளர் மதன் கலிதாவிடம் சர்மா தோல்வியடைந்தார். 2006-ஆம் ஆண்டில், அசாம் சட்டமன்றத் தேர்தலில் நல்பாரி சட்டமன்றத் தொகுதியில் மீண்டும் போட்டியிட்ட சர்மா வெற்றி பெற்றார்.

2019-ஆம் ஆண்டில், அசாம் அரசாங்கத்தால் 'பெற்றோர் பொறுப்பு மற்றும் பொறுப்புக்கூறல் மற்றும் கண்காணிப்புக்கான விதிமுறைகள் ஆணையராக சர்மா நியமிக்கப்பட்டார்.

அலகா சர்மா 27 பிப்ரவரி 2000 அன்று அசாம் ஐக்கிய விடுதலை முன்னணியினரால் படுகொலை செய்யப்பட்ட முன்னாள் அசாம் பொதுப்பணித்துறை அமைச்சர் நாகன் சர்மாவின் மனைவி ஆவார்.

## மேலும் காண்க

* அசாம் சட்டப்பேரவை தேர்தல், 2006:நல்பாரி

## மேற்கோள்கள்

பகுப்பு:அசாம் சட்டமன்ற பெண் உறுப்பினர்கள்
பகுப்பு:வாழும் மக்கள்
கனிக்கா கபூர்

**கனிக்கா கபூர்**  (*Kanikka Kapur*)  இந்தியாவைச் சேர்ந்த ஒரு நடிகையாவார். 1995 ஆம் ஆண்டு மார்ச்சு மாதம் 4 ஆம் தேதியன்று இவர் பிறந்தார்.  புது தில்லி நகரத்தைச் சேர்ந்த  இவர்  இம்மெச்சூர், திப்பு, ஏக் துசே கே வாசுதே 2 மற்றும் கல்லூரி காதல் ஆகிய திரைப்படங்களுக்காக அறியப்படுகிறார். 2015 ஆம் ஆண்டில்,  இவர் மிசு ஆசியா பட்டத்தை வென்றார்.

## தொழில்
தெலுங்கு திரைப்படமான திப்பு (2015) படத்தில் வைசுணவி என்ற அறிமுக பாத்திரத்துடன் கபூர் தனது நடிப்பு வாழ்க்கையைத் தொடங்கினார்.  மெய்மை  தொலைக்காட்சி நிகழ்ச்சியான இந்தியாவின் அடுத்த சூப்பர்சிடார்சு (2018) என்ற நிகழ்ச்சியில்  தோன்றியதன் மூலம்  கபூர் மேலும் அங்கீகாரத்தைப் பெற்றார்.

2019 ஆம் ஆண்டில், கபூர் இந்தித் திரைப்படமான எ கிஃப்ட் ஆஃப் லவ் சிஃபர் படத்தில் ஒரு கௌரவத் தோற்றத்தில் நடித்தார். மேலும் நூரின் இசை காணொளியிலும் தோன்றினார்.

ஏக் துசே கே வாசுதே 2 (2020) கல்லூரி காதல் (2018) மூத்த அலுவலக காதல் (2022) தி கிரேட் இந்தியன் சிடட்டு (2022) மற்றும் மாடர்ன் பரிவார் (2021) உள்ளிட்ட பல இந்தி தொலைக்காட்சி தொடர்களிலும் இவர் நடித்துள்ளார்.

## திரைப்படவியல்
**திரைப்படம்**

* திப்பு (2015) 
* இந்தியாவின் அடுத்த சூப்பர்சிடார்சு (2018) 
* எ கிஃப்ட் ஆப் லவ்: சிபார் (2019) திரைப்படம்

**வலைத் தொடர்**

* கல்லூரி காதல் (2018) 
* இம்மெச்சூர் (2019) 
* ஏக் துசே கே வாசுதே 2 (2020) 
* மாடர்ன் பரிவார் (2021) 
* மூத்த அலுவலக காதல் கொண்ட தேதி (2022) 
* தி கிரேட் இந்தியன் சுடூடன்ட்டு (2022)

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:1995 பிறப்புகள்
பகுப்பு:தில்லி நபர்கள்
வினய் கோரே

**வினய் விலாசுராவ் கோரே** (Vinay Vilasrao Kore)  (பிறப்பு 1971) மகாராட்டிரா மாநிலத்தைச் சேர்ந்த இந்திய அரசியல்வாதி ஆவார். மகாராட்டிராவின் கோலாப்பூர் மாவட்டத்தில் உள்ள சாகூவாடியின் சாகூவாடி சட்டமன்றத் தொகுதியில் மூன்று முறை சட்டமன்ற உறுப்பினராக உள்ளார். அவர் முன்னாள் மாநில அமைச்சராகவும், சன சுராஜ்ய சக்தி கட்சியின் நிறுவனராகவும் தலைவராகவும் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
இலத்திகா காட்

**இலத்திகா காட்** (*Latika Katt*) (20 பிப்ரவரி 1948-25 ஜனவரி 2025) கல் சிற்பம், உலோக வார்ப்பு மற்றும் வெண்கலச் சிலை வார்ப்பு ஆகியவற்றில் நிபுணத்துவம் பெற்ற ஓர் இந்திய சிற்பி ஆவார். வாரணாசியின் தசாவ்மத் படித்துறைப் பகுதியில் "மகர சங்கராந்தி" என்ற தலைப்பில் வடிவமைத்த வெண்கலப் படைப்புக்காக பெய்ஜிங் கலை விருதை வென்றார்.

## வாழ்க்கை மற்றும் தொழில்
லத்திகா காட், தேராதூனில் உள்ள ஆண்களுக்கான தி டூன் பள்ளியில் பயின்றார். ஆண் சிறுவர்கள் படிக்கும் பள்ளியில் ஒரு பெண்ணாக படித்தது தனது பிற்காலங்களில் தன்னிடம் நம்பிக்கையையும் தைரியத்தையும் கொடுத்ததாக ஒரு நேர்காணலில் கூறினார். வடோதராவிலுள்ள மகாராஜா சாயாஜிராவ் பல்கலைக்கழகத்தின் நுண்கலை பிரிவில் இளங்கலை படிப்பைத் தொடர பரோடா கலைக் கல்லூரியில் சேர்ந்தார். அங்கு இவர் 1971 இல் முதல் வகுப்பு கௌரவத்துடன் பட்டம் பெற்றார். 1981 ஆம் ஆண்டில் இலண்டனின் இலண்டன் பல்கலைக்கழகத்தின் மாநிலக் கலைப்பள்ளியில் சேருவதற்காக உதவித்தொகை இவருக்கு வழங்கப்பட்டது.

1970 களில் மாட்டு சாணம்த்திலிருந்து தயாரிக்கப்பட்ட சோதனை பணிகளுக்காக இவர் முதன்முதலில் பெரும் அங்கீகாரத்தைப் பெற்றார். ஏனெனில் இவரிடம் வேறு எந்தப் பொருளைக் கொண்டும் முயற்சியை மேற்கொள்ள நிதி வசதி ஏதுமில்லை. இவரது திறமையை அபோதைய பிரதமர் இந்திரா காந்தி ஒரு கலை கண்காட்சியின் போது கண்டறிந்தார். பின்னர் அவர் சிற்பத்தை ஒரு தொழிலாக எடுத்து பணியாற்ற இவரை ஊக்குவித்தார்.இவர் ஆகுஸ்ட் ரொடானின் பெரும் ரசிகர் ஆவார். மேலும் இயற்கையை தனது கருப்பொருளாகப் பயன்படுத்தினார். இயற்கையுடனான இவரது ஆர்வமும் தொடர்பும் தாவரவியலாளரான இவரது தந்தையிடமிருந்து பெறப்பட்டது. 1981 ஆம் ஆண்டு தொடங்கி பல ஆண்டுகளாக ஜாமியா மில்லியா இஸ்லாமியா மற்றும் பனாரசு இந்து பல்கலைக்கழகம் ஆகியவற்றில் கற்பித்த இவர், ஜாமியா மில்லிய இஸ்லாமியாவில் நுண்கலை துறையின் தலைவராகவும் இருந்தார். தனது உறவினர்கள், நண்பர்கள் மற்றும் மாணவர்கள் போன்ற உண்மையான மனிதர்களைக் கொண்டே தனது பெரும்பாலான சிற்பங்களை வடித்தார்.

இலத்திகா காட், தில்லி மற்றும் வாரணாசி ஆகிய இரு இடங்களிலும் வசித்து வந்தார்.  தனது 76வது வயதில் 2025 ஜனவரி 25 அன்று இறந்தார்.

## கண்காட்சிகள்
thumb|இலண்டனிலுள்ள இலத்திகா காட் வடிவமைத்த ஜவகர்லால் நேருவின் மார்பளவு சிலை (1991)
இவரது படைப்புகளைக் காட்டும் சில கலை கண்காட்சிகள்: 

* பாரிஸ் பைனாலே, நவீன கலை அருங்காட்சியகம், பாரிசு.
* மாஸ்கோ, லெனின்கிராட் மற்றும் தாஷ்கண்டில் நடத்தப்பட்ட கண்காட்சிகள்.
* *த செல்ஃப் அண்ட் த வேர்ல்ட்:* என்ற பெயரில் தில்லியிலுள்ள தேசிய நவீன கலைக்கூடத்தில் இந்திய பெண் கலைஞர்களின் கண்காட்சி.
* கெமோல்ட் கலைக்கூடம் மற்றும் வூட்ஸ்டாக் கலைக்கூடம், இலண்டன்.
* மும்பையின் சிம்ரோசா கலைக்கூடத்தில் உருகிய நிலப்பரப்புகள். 

## மேற்கோள்கள்

* 

## மேலும் வாசிக்க
* 
## வெளி இணைப்புகள்
* Latika Katt's Profile
* Works of Latika Katt

பகுப்பு:இந்தியப் பெண் சிற்பக் கலைஞர்கள்
பகுப்பு:2025 இறப்புகள்
பகுப்பு:1948 பிறப்புகள்
நுபுர் சனோன்

**நுபுர் சனோன்**  (*Nupur Sanon*)  இந்தியாவைச் சேர்ந்த ஒரு நடிகையாவார். 1995 ஆம் ஆண்டு திசம்பர் மாதம் 15 ஆம் தேதியன்று இவர் பிறந்தார்.  நடிகை கிருதி சனோனின் தங்கையான இவர், பில்கால் (2019) மற்றும் பில்கால் 2: மொகப்பத்து (2021) ஆகிய இசை காணொளிகளில் தோன்றி தனது திரைப்பட வாழ்க்கையைத் தொடங்கினார். 2023 ஆம் ஆண்டில், பாப் கவுன்? என்ற தொலைக்காட்சி தொடரிலும்  டைகர் நாகேசுவர ராவ் என்ற படத்திலும் நடித்தார்.

## தொழில்
நுபுர் சனோன் பி. பிராக்கின் பாடல்களான பில்கால் (2019), பில்கால் 2: மொகப்பத்து  (2021) ஆகிய பாடல்களின் இசை காணொளிகளில்  அக்சய் குமாருக்கு இணையாகத்  தோன்றினார். 2023 ஆம் ஆண்டில், பாப் கவுன் என்ற தொலைக்காட்சித் தொடரில் நடித்தார். மேலும் டைகர் நாகேசுவர ராவ் படத்தில் முன்னணி நடிகைகளில் ஒருவராக நடித்தார்.

## திரைப்படவியல்

### திரைப்படங்கள்

### தொலைக்காட்சி

### இசை காணொளிகள்

## மேற்கோள்கள்

## வெளி இணைப்புகள்
*
*

பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:1995 பிறப்புகள்
பிரியங்கா குரானா கோயல்

**பிரியங்கா குரானா கோயல்**  (*Priyanka Khurana Goyal*)  இந்தியாவைச் சேர்ந்த ஒரு வடிவழகியும்  நடிகையுமாவார். 2016 ஆம் ஆண்டு நடைபெற்ற திருமதி பூமி அழகிப்போட்டியில் வெற்றி பெற்றார்.  2015 ஆம் ஆண்டில் நடைபெற்ற திருமதி இந்தியா குயின் ஆஃப் சப்சுடன்சு அழகு போட்டியிலும் இவர் வெற்றி பெற்றார்.  கொல்கத்தாவில் உள்ள இந்திய மேலாண்மை நிறுவனத்தில் பட்டம் பெற்றார். நோமுரா செக்யூரிட்டீசு நிறுவனத்தில் நிர்வாக இயக்குநராகப் பணியாற்றினார், எடை மேலாண்மை, மன அழுத்த நிவாரணம்,  இயக்குநீர்ப்  பிரச்சினைகள் மற்றும் நீரிழிவு நோய்களில் நிபுணத்துவம் பெற்ற யுவாப், சுகாதார மற்றும் ஆரோக்கிய அமைப்பை நிறுவினார். நிறுவனரும் நடிகையுமான இவர் டாடா நினைவு  புற்றுநோய் மருத்துவமனையில் தன்னார்வலராக செயல்படுகிறார். 
 
பிரியங்கா, கிரீடத்தை வைத்திருப்பதைத் தவிர, ஒரு மனைவி, ஒரு தாய், ஒரு முதலீட்டு வங்கியாளர், ஒரு மருமகள், ஒரு குழு மேலாளர் மற்றும் இன்னும் பலவற்றையும் செய்கிறார். இவை அனைத்திற்கும் மத்தியில், தனது முதல் முன்னுரிமையை மறந்துவிடவில்லை என்றும் கூறுகிறார்.

## ஆரம்பகால வாழ்க்கை மற்றும் கல்வி
பிரியங்கா தில்லியில் பிறந்து வளர்ந்தார். கேசவ் மகாவித்யாலயாவில் தகவல் மற்றும் தொழில்நுட்பத்தில் இளங்கலைப் பட்டம் பெற்றார். கொல்கத்தாவிலுள்ள இந்திய மேலாண்மை நிறுவனத்தில் வணிக நிர்வாகத்தில் முதுகலைப் பட்டம் பெற்றார். அதன்பிறகு, இவர் நோமுரா செக்யூரிட்டீசு நிறுவனத்தில் நிர்வாக இயக்குநராக முதலீட்டு வங்கியில் பணிபுரிந்தார். பிரியங்கா தற்போது நோமுரா இந்தியாவில் நிர்வாக இயக்குநராக பணியாற்றுகிறார்.

## அழகிப் போட்டிகள்
வேலை செய்யும் பெண்ணுக்கு, வேலை-வாழ்க்கை சமநிலையை ஏற்படுத்துவதுதான் வெற்றிக்கான திறவுகோல் என்றும் முன்னுரிமைகள் தெளிவாக இருந்தால், முடிவுகளை எடுப்பது தானாகவே எளிதாகிவிடும் என்ற நம்பிக்கையுடன் செயல்படும் பிரியங்கா 2015 ஆம் ஆண்டில் நடைபெற்ற திருமதி இந்தியா குயின் ஆஃப் சப்சுடன்சு அழகுப் போட்டியில் வென்றார். கிராண்ட் பலேடியம்  சமைக்கா விடுதியில்  நடைபெற்ற திருமதி பூமி அழகிப் போட்டியிலும் கலந்து கொண்டு வெற்றி பெற்றார்.  இந்தப் போட்டியில் 20 நாடுகளைச் சேர்ந்த பங்கேற்பாளர்கள் பங்கேற்றனர். போட்டியாளர்கள் அவர்களின் புத்திசாலித்தனம், அழகு மற்றும் சமூகப் பணியின் அடிப்படையில் தீர்மானிக்கப்பட்டனர். இந்த பட்டத்தை வென்ற முதல் இந்தியர் பிரியங்கா ஆவார். பட்டத்தை வென்ற பிறகு, பிரியங்கா தனது விருப்பங்களை நிறைவேற்றும்   வரிசையைத் தொடங்கினார். மனிசு மல்கோத்ரா மற்றும் சைனா என். சி போன்ற புகழ்பெற்ற வடிவமைப்பாளர்களுக்காக அவர் வடிவழகியாக நடித்துள்ளார்.

## நடிப்பு அறிமுகம்
பிரியங்கா 2020 ஆம் ஆண்டில் ஆன் இந்தியன் கேர்ள் என்ற குறும்படத்தின் மூலம் அறிமுகமானார். இப்படத்தை வி. பி. ஆர் என்டர்டெயின்மென்ட்டு நிறுவனம் தயாரித்தது.  இந்த படம் இணைய வழியாகவும் கிடைக்கிறது.

பிரியங்கா 2021 ஆம் ஆண்டில் சீ இசை நிறுவனத்தின் "தேரே ஆநே சே ஃபெலே" என்ற இசை காணொளியிலும் இடம்பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:தில்லி நபர்கள்
பகுப்பு:இந்திய நடிகைகள்
இசல்கரஞ்சி சட்டமன்றத் தொகுதி

**இசல்கரஞ்சி சட்டமன்றத் தொகுதி** (Ichalkaranji Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. இசல்கரஞ்சி, ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
அன்யா சிங்

**அன்யா சிங்** (Anya Singh) இந்தியாவைச் சேர்ந்த ஒரு  நடிகையாவார்.  புது தில்லியைச் சேர்ந்த இவர் முதலில்  சிறு வேடத்தில் அறிமுகமானார். பிறகு, சிங் தனது முதல் முன்னணி பாத்திரத்தில் நடித்தார் 2017 ஆம் ஆண்டு வெளியான அபீப் பைசலின் இசை நாடகத் திரைப்படமான கைதி பேண்ட்டு படத்தில் ஆதார் செயின் உடன் நடித்தார்.

## திரைப்படவியல்
; திரைப்படங்கள்

; தொலைக்காட்சி தொடர்கள்

## மேற்கோள்கள்

## வெளி இணைப்புகள்
* 
* 

பகுப்பு:இந்தித் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
இந்தோனேசிய புள்ளிவிவரங்கள் நிறுவனம்

**இந்தோனேசிய புள்ளிவிவரங்கள் நிறுவனம்** (இந்தோனேசியம்: *Badan Pusat Statistik* (**BPS**); ஆங்கிலம்: *Statistics Indonesia; Central Agency of Statistics*) என்பது இந்தோனேசியாவின் துறை சாராத அரசு நிறுவனமாகும். இந்த நிறுவனம் புள்ளிவிவர ஆய்வுகளை நடத்துவதற்குப் பொறுப்பாகும். 

இந்த நிறுவனத்தின் முக்கிய வாடிக்கையாளராக இந்தோனேசிய அரசாங்கம் முதன்மை வகிக்கிறது. இருப்பினும் புள்ளிவிவரத் தரவுகளைப் பொதுமக்களுக்கும் பெற்றுக் கொள்ள இயலும். ஆண்டுதோறும் ஆய்வுகள் நடத்தப்படுகின்றன. அவை தேசிய மற்றும் மாநிலச் சமூக-பொருளாதாரம், உற்பத்தி நிறுவனங்கள், மக்கள் தொகை மற்றும் தொழிலாளர் சக்தி உள்ளிட்ட பகுதிகளை உள்ளடக்கியவை ஆகும்.

## பொது

1960-ஆம் ஆண்டு, மத்திய புள்ளியியல் பணியகமாக (இந்தோனேசியம்: *Biro Pusat Statistik* (**BPS**); ஆங்கிலம்: *Central Bureau of Statistics*)  நிறுவப்பட்ட இந்த நிறுவனம், இந்தோனேசிய அதிபரின் நேரடிப் பொறுப்பின் கீழ் செயல்படுகிறது. 

அதன் செயல்பாடுகளில் பிற அரசு நிறுவனங்களுக்கும் பொதுமக்களுக்கும் தரவுகளை வழங்குதல்; மற்றும் பொருளாதாரம், சமூக மாற்றம் மற்றும் மேம்பாடு குறித்த புள்ளிவிவரங்களை அவ்வப்போது வெளியிட புள்ளிவிவர ஆய்வுகளை நடத்துதல்; ஆகியவை அடங்கும்.

அத்துடன் இந்த நிறுவனம், பிற பொது அலுவலகங்களில் தரவு செயலாக்கப் பிரிவுகளுக்கு, புள்ளிவிவர தயாரிப்புகளுக்கு ஆதரவு வழங்கி ஊக்குவிப்பதிலும் முன்னோடியாக விளங்குகிறது.

## மேலும் காண்க

* இந்தோனேசிய அரசாங்கம்
* இந்தோனேசிய அதிபர்
* இந்தோனேசிய அரசியல்
* இந்தோனேசிய அரசமைப்புச் சட்டம்

## மேற்கோள்கள்

## சான்றுகள்
* Official site இந்தோனேசிய புள்ளிவிவரங்கள் நிறுவனம்

## வெளி இணைப்புகள்

பகுப்பு:இந்தோனேசிய அரசு
ஜோஜு ஜார்ஜ்

**ஜோசப் "ஜோஜு" ஜார்ஜ்** (பிறப்பு - அக்டோபர் 22, 1977) ஓர் இந்திய நடிகர், பின்னணிப் பாடகர், இயக்குனர், தயாரிப்பாளர் ஆவார். இவர் முதன்மையாக மலையாளத் திரைப்படத்துறையில் பணியாற்றுகிறார்.

2015 ஆம் ஆண்டில், *ஒரு செகண்ட் க்ளாஸ் யாத்ரா,* *லுக்கா சுப்பி* ஆகிய திரைப்படங்களில் துணை வேடங்களில் நடித்ததற்காக கேரள மாநில திரைப்பட விருதை வென்றார். இவரது ''ஜோசப்'' திரைப்படம் 66 வது தேசிய திரைப்பட விருதுகளில் சிறப்புக் குறிப்பு பெற்றது. இவரது நடிப்பு, தயாரிப்புக்காக இருபதுக்கும் மேற்பட்ட விருதுகளைப் பெற்றுள்ளார்.

2015 ஆம் ஆண்டில், ஜோஜூ திரைப்படத் தயாரிப்பில் இறங்கினார். *சார்லி,*  *உதாஹரணம் சுஜாதா* போன்ற படங்களைத் தயாரித்தார். பின்னர், தனது சொந்த தயாரிப்பு நிறுவனமான அப்பு பத்து பப்பு புரொடக்‌ஷன்ஸை வெற்றிகரமாகத் தொடங்கினார். இது அவரது பல படங்களைத் தயாரித்துள்ளது.

## இளமை
ஜோஜு, 1977 அக்டோபர் 22 அன்று, கேரளாவின் திருச்சூர் அருகே உள்ள மாலா என்னும் ஊரில் ஜார்ஜ் பரேச்சட்டில், ரோஸி ஜார்ஜ் ஆகியோருக்கு மகனாகப் பிறந்தார். குழூரில் உள்ள அரசுப் பள்ளியில் தனது பள்ளிப்படிப்பை முடித்து, பின்னர் இரிஞ்சலகுடா கிறிஸ்து கல்லூரியில் படித்தார். அதன் பிறகு, 1995 முதல் துணை நடிகராகவும் 1997 தொடங்கி உதவி இயக்குநராகவும் திரைப்படத் துறையில் தனது வாழ்க்கையைத் தொடங்கினார்.

## தனிப்பட்ட வாழ்க்கை
ஜோஜு 2008 இல் அபாவை மணந்தார். இவருக்கு இயன், சாரா, இவான் என்ற மூன்று குழந்தைகள் உள்ளனர். 

## விருதுகளும் முன்மொழிவுகளும்

## மேற்கோள்கள்

## வெளி இணைப்புகள்

* 
* 

பகுப்பு:மலையாளத் திரைப்படத் தயாரிப்பாளர்கள்
பகுப்பு:1977 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:திருச்சூர் மாவட்ட மக்கள்
பகுப்பு:வாழும் மக்கள்
சாலோர்

**சாலோர்** (இந்தோனேசியம்: *Salor Indah*; ஆங்கிலம்: *Salor Indah, Kurik, Merauke*) என்பது இந்தோனேசியா, தெற்கு பப்புவா மாநிலம், மெராக்கே பிராந்தியம்,  குரிக் மாவட்டத்தில் உள்ள கிராமப்புற நகரமாகும்.

இந்த நகரம் ஒருங்கிணைந்த தன்னாட்சி நகரமாக *(Kota Terpadu Mandiri)* உருவாக்கப்பட்டு வருகிறது. தற்போது இந்த நகரம், தெற்கு பப்புவா மாநிலத்தின் நிர்வாக மையமாகச் செயல்படுகிறது.

## காலநிலை

சாலோர் நகரத்தின் சராசரி காலநிலை அட்டவணை:

## மேலும் காண்க

* தெற்கு பப்புவா
* மேற்கு நியூ கினி
* கோரவாய் மக்கள்
* இந்தோனேசிய நிர்வாக உட்பிரிவுகள் 

## மேற்கோள்கள்

## சான்றுகள்
* Griffin, Andrew (1990), "London, Bengal, the China Trade and the Unfrequented Extremities of Asia: the East India Company's Settlement in New Guinea, 1793–95". *British Library Journal*.
* 

## வெளி இணைப்புகள்

பகுப்பு:இந்தோனேசியாவின் மாநிலத் தலைநகரங்கள்
பகுப்பு:இந்தோனேசிய நகரங்கள்
பகுப்பு:மேற்கு நியூ கினி
கொண்டகவான்

**கொண்டகவான்** (*Kondagaon*), இந்தியாவின் சத்தீஸ்கர் மாநிலத்தின் கொண்டகவான் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான ராய்ப்பூருக்கு தெற்கே 230 கிலோ மிட்டர் தொலைவிலும், ஜெகதல்பூருக்கு வடமேற்கே 75 கிலோ மீட்டர் தொலைவிலும் உள்ளது. இந்நகர மக்கள் ஹல்பி மொழியைப் பேசுகின்றனர். இந்நகரம் சிவப்பு தாழ்வாரம் பகுதியில் உள்ளது.  இந்நகரம் கோயில் மணிகள் உற்பத்தி செய்யும் உலோகக் கைவினைஞர்கள் அதிகம் கொண்டதால், இந்நகரத்தை கைவினைஞர்கள் நகரம் என்றும் அழைப்பர். 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  18 வார்டுகளும்,  7,014 குடியிருப்புகளும் கொண்ட  கொண்டகவான் நகரத்தின்  மக்கள் தொகை  30,921 ஆகும். அதில் 15,346 ஆண்கள் மற்றும்   15,575  பெண்கள் உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். சராசரி எழுத்தறிவு  79.39 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  27.31 %  மற்றும்  10.40 % வீதம்  உள்ளனர். இந்நகரத்தில் இந்து சமயத்தினர் 90.21%, இசுலாமியர் 3.87%, சமணர்கள் 2.03%, பௌத்தர்கள் 0.70%, கிறித்தவர்கள் 1.97%, சீக்கியர்கள்  1.04% மற்றும் பிற சமயத்தினர்  0.19% வீதம்  உள்ளனர்.
## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
முங்கேலி

**முங்கேலி** (*Mungeli*), இந்தியாவின் சத்தீஸ்கர் மாநிலத்தின் முங்கேலி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான ராய்ப்பூருக்கு வடக்கே 104 கிலோ மீட்டர் தொலைவிலும்;  பிலாஸ்பூருக்கு மேற்கே 51 கிலோ மீட்டர் தொலைவிலும் உள்ளது. 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  24 வார்டுகளும்,  7511  குடியிருப்புகளும் கொண்ட முங்கேலி நகரத்தின்  மக்கள் தொகை  36450 ஆகும். அதில் 18553 ஆண்கள் மற்றும்  17897 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.68% ஆக உள்ளனர். பாலின விகிதம் 1000 ஆண்களுக்கு  965  பெண்கள் வீதம் உள்ளனர். சராசரி எழுத்தறிவு  69.55% o வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  18.42%  மற்றும்  1.84%  வீதம்  உள்ளனர். இந்நகரத்தில்  இந்தி மொழியுடன், வட்டார மொழியாக சத்திசுகரி மொழி  பேசப்படுகிறது.
## மேற்கோள்கள்

## வெளி இணைப்புகள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
கதிரவ மறைப்பு, மார்ச் 29,2025

சந்திரனின் சுற்றுப்பாதையின் ஏறும் இணைவுப் புள்ளியில் 0.9376 அளவிலான ஒரு பகுதிக் கதிரவ மறைப்பு மார்ச் 29,2025 சனிக்கிழமை அன்று நிகழ்ந்தது. பூமிக்கும் சூரியனுக்கும் இடையில் சந்திரன் கடந்து செல்லும் போது கதிரவ மறைப்பு ஏற்படுகிறது. இதனால் பூமியில் இருந்து பார்ப்பவர்களுக்கு, சூரியனின் உருவம் முற்றிலுமாகவோ பகுதியளவோ மறைந்து காணப்படும். 

வடகிழக்கு அமெரிக்கா, கிழக்கு கனடா, கிரீன்லாந்து, ஐரோப்பா, வடமேற்கு ஆப்பிரிக்கா, வடமேற்கு ரஷ்யாவின் சில இடங்களில் இப்பகுதி மறைப்பு காணப்பட்டது.

alt=சந்திரனின் நிழல் நகரும் பாதை|thumb|சந்திரனின் நிழல் நகரும் பாதை

## மறைப்பு விவரங்கள்
இக்கதிரவ மறைப்பு பற்றிய விவரங்களைக் காட்டும் இரண்டு அட்டவணைகள் கீழே காட்டப்பட்டுள்ளன. முதல் அட்டவணை சந்திரனின் நிழல் பகுதி குறிப்பிட்ட அளவுருவை அடையும் நேரங்களை கோடிட்டுக் காட்டுகிறது. இரண்டாவது அட்டவணை இந்த மறைப்பு தொடர்பான பல்வேறு அளவுருக்களை விவரிக்கிறது.

## மறைப்புக் காலம்
இந்தக் கதிரவ மறைப்பு, ஒரு மறைப்புப் பருவத்தின் போது நிகழ்கிறது. ஒரு மறைப்புப் பருவம் என்பது தோராயமாக ஆறு மாதங்களுக்கு ஒரு முறை நிகழும். ஒவ்வொரு ஆண்டும் இரண்டு (அல்லது எப்போதாவது மூன்று) மறைவுப் பருவங்கள் மட்டுமே நிகழ்கின்றன. மேலும், ஒவ்வொரு பருவமும் சுமார் 35 நாட்கள் நீடித்துப் பிறகு 173 நாட்கள் கழித்தே மீண்டும் நிகழ்கிறது. இதனால் ஒவ்வொரு ஆண்டும் தவறாமல் இரண்டு முழு மறைப்புப் பருவங்கள் நிகழ்கின்றன. ஒவ்வொரு மறைப்புப் பருவத்திலும் இரண்டு அல்லது மூன்று மறைப்புகள் நேர்கின்றன. கீழே உள்ள வரிசையில், ஒவ்வொரு மறைப்பும் அடுத்தடுத்த பதினான்கு நாட்களுக்கு ஒரு முறை நிகழ்கின்றது.

பகுப்பு:Pages using gadget WikiMiniAtlas

## படத்தொகுப்பு

File:Partial solar eclipse of 29 March 2025 in Tuntorp, Brastad.webm|முகில்களினூடாக ஒ.பொ.நே 10:55 முதல் 12:01, பிரசுடாட், சுவீடன்
File:Sonnenfinsternis 2025-03-29.tif|alt=A photo of the 2025-03-29 partial solar eclipse, showing one larger and several smaller sunspots|கில்டன், சேருமனி ஒ.பொ.நே 11:18
File:Devils Horns.jpg|கலிபக்சு, கனடா ஒ.பொ.நே10:20
File:29.03.2025 Solar Eclipse Maximum West Midlands England.jpg|ஒ.பொ.நே11:05, வெஸ்ட்மிட்லான்ட், இங்கிலாந்து
File:Solar eclipse of 2025 March 29 Poland.jpg|போலந்து
File:Solar eclipse 2025-03-29 Prague.jpg|ஒ.பொ.நே 12:50 செக் குடியரசு
File:Solar eclipse 2025, Klin, Moscow Oblast, Russia, 14.49MSK.jpg|உருசியா,ஒ.பொ.நே11:49
File:A partial solar eclipse projected on a telescope at boating pool.jpg|எறிகைத் தொலைக்காட்டி ஊடாக கென்ட் நாட்டில்
File:2025, 29th March partial solar eclipse. Projected in Torquay, Devon. 05.jpg|டெவோனில் இருந்து எறிகைத் தொலைக்காட்டி மூலம்


## மேற்கோள்கள்

பகுப்பு:சூரிய கிரகணங்கள்
சக்தி நகரம்

**சக்தி நகரம்** (*Sakti*), இந்தியாவின்சத்தீஸ்கர் மாநிலத்தின் சக்தி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். ராய்ப்பூருக்கு வடகிழக்கே 205.4 கிலோ மீட்டர் தொலைவிலும்; பிலாஸ்பூருக்கு 92.3 கிழக்கே கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  18 வார்டுகளும்,  4,529  குடியிருப்புகளும் கொண்ட சக்தி நகரத்தின்  மக்கள் தொகை  21,955 ஆகும். அதில் 11,111 ஆண்கள் மற்றும் 10,844 பெண்கள் உள்ளனர். பாலின விகிதம் 1000 ஆண்களுக்கு  976 பெண்கள் வீதம் உள்ளனர். சராசரி எழுத்தறிவு  f 70.28 % வீதம்  உள்ளது.  மக்கள் தொகையில் 6 வயதிற்குட்பட்ட குழந்தைகள்  ஆக 11.79 % வீதம் உள்ளனர் இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.82 %  மற்றும் 5.44 %  வீதம்  உள்ளனர். இந்நகரத்தில் இந்து சமயத்தினர் 94.66%, இசுலாமியர் 4.27%, சமணர்கள் , பௌத்தர்கள், கிறித்தவர்கள் 0.52%, சீக்கியர்கள்  0.41% மற்றும் பிற சமயத்தினர்  0.14% வீதம்  உள்ளனர்.  இந்நகரத்தில் வட்டார மொழியாக சத்திசுகரி மொழி பேசப்படுகிறது.

## போக்குவரத்து
### [[தொடருந்து நிலையம்]]
 
ஹவுரா-நாக்பூர்-மும்பை இருப்புப்பாதையில் அமைந்த சக்தி தொடருந்து நிலையம், ராய்ப்பூர், பிலாஸ்பூர், புவனேஸ்வரம், ஹவுரா, மும்பை, நாக்பூர் போன்ற நகரங்களுக்குச் செல்லும் தொடருந்துகள் சக்தி இரயிவே நிலையத்தில் நின்று செல்கிறது.
### நெடுஞ்சாலைகள்
ராய்ப்பூர்-புவனேஸ்வரத்தை இணைக்கும் தேசிய நெடுஞ்சாலை எண் 200, சக்தி நகரம் வழியாகச் செல்கிறது.

## தொழில்கள்
* சக்தி நகரத்தில் வேளாண்மைக்கு தேவையான டிரெய்லர் மற்றும் டிப்பர்கள் உற்பத்தி செய்யும் தொழிற்சாலைகள் கொண்டுள்ளது. சக்தி நகரத்தைச் சுற்றிய பகுதிகளில் டோலமைட்டு கனிமம் அதிக அளவில் வெட்டி எடுக்கப்படுகிறது.
## கல்வி

**பள்ளிக்கூடங்கள்**
* ஜிண்டால் வோர்ல்டு ஸ்கூல் 
* சரஸ்வதி சிசு மந்திர்  
* அரசு மேனிலைப்பள்ளி 
* எம். எல். ஜெயின் மேனிலைப்பள்ளி 
* அரசு பி. எஸ். சர்வானி பள்ளிக்கூடம் 
**கல்லூரிகள்**
* ஜெ. எல். என் கல்லூரி 
* அரசு கிராந்தி பாரதிய கல்லூரி 
* சி. வி. இராமன் கல்லூரி

## மேற்கோள்கள்

## மேலும் படிக்க
*
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
முங்கேலி மாவட்டம்
மக்கள் நல்லாட்சி கட்சி

**மக்கள் நல்லாட்சிக் கட்சி** (ஜன சுராஜ் கட்சி) (People's Good Governance Party) என்பது இந்தியாவின் பீகாரில் 28 ஆகத்து  2023 அன்று பிரசாந்த் கிசோரால் தொடங்கப்பட்ட ஒரு அரசியல் கட்சியாகும்..

## 2025 பீகார் தேர்தல்
பீகார் சட்டமன்றத்தின் அனைத்து 243 சட்டமன்றத் தொகுதிகளிலும் போட்டியிடுவதாக ஜான் சுராஜ் கட்சி அறிவித்துள்ளது.

## மேற்கோள்கள்

## வெளியிணைப்புகள்

* அதிகாரப்பூர்வ இணையதளம்

பகுப்பு:பீகார் அரசியல்
பகுப்பு:இந்திய அரசியல் கட்சிகள்
அம்பாகர் சௌக்கி

**அம்பாகர் சௌக்கி**, (*Ambagarh Chowki*), இந்தியாவின் சத்தீஸ்கர் மாநிலத்தின் மொகலா-மன்பூர்-அம்பாகர்சௌக்கி மாவட்டத்தில் உள்ள பேரூராட்சி ஆகும். இது மாவட்டத் தலைமையிடமான மொகலாவிற்கு வடக்கே 23.7 கிலோ மீட்டர் தொலைவிலும்; மாநிலத் தலைநகரான ராய்ப்பூருக்கு தென்மேற்கே 123 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  15 வார்டுகளும்,  2,176  குடியிருப்புகளும் கொண்ட அம்பாகர் சௌக்கி நகரத்தின்  மக்கள் தொகை 9,889   ஆகும். அதில்  4,851 ஆண்கள் மற்றும் 5,038 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.71 %  வீதம் உள்ளனர்.  பாலின விகிதம் 1000 ஆண்களுக்கு  1039 பெண்கள் வீதம் உள்ளனர். சராசரி எழுத்தறிவு 87.20 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 21.16 % மற்றும் 8.71 % வீதம்  உள்ளனர். இந்நகரத்தில் இந்து சமயத்தினர் 87.11%, இசுலாமியர் 7.30%, சமணர்கள் 0.69%, பௌத்தர்கள் 3.44%, கிறித்தவர்கள் 0.63%, சீக்கியர்கள்  0.71% மற்றும் பிற சமயத்தினர்  0.13% வீதம்  உள்ளனர்.
## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
மொகலா

**மொகலா** (*Mohla*), இந்தியாவின் சத்தீஸ்கர் மாநிலத்தில் புதிதாக நிறுவப்பட்ட  மொகலா-மன்பூர்-அம்பாகர்சௌக்கி மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும்.இது மாநிலத் தலைநகரான ராய்ப்பூருக்கு தென்மேற்கே  155.2 கிலோ மீட்டர் தொலைவில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  1,106 குடியிருப்புகள் கொண்ட  மொகலா ஊராட்சியின்  மக்கள் தொகை   4,952 	ஆகும். அதில் 2,685 ஆண்கள் மற்றும்  2,267 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.88 % வீதம் உள்ளனர்.  பாலின விகிதம் 1000 ஆண்களுக்கு   844  பெண்கள் வீதம் உள்ளனர். சராசரி எழுத்தறிவு  87.81 %  வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  576 	 மற்றும்  1,059  வீதம்  உள்ளனர்.
## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பிரவுனைட்டு

**பிரவுனைட்டு** (*Braunite*) என்பது Mn2+Mn3+6[O8SiO4] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  சிலிக்கேட்டு வகை கனிமமான இதில் ஈரிணைதிற மற்றும் மூவிணைதிற மாங்கனீசு இடம்பெற்றுள்ளது. இரும்பு, கால்சியம், போரான், பேரியம், தைட்டானியம், அலுமினியம் மற்றும் மக்னீசியம் ஆகியவை இதனுடன் கலந்துள்ள பொதுவான அசுத்தங்களாகும்.

பன்னாட்டு கனிமவியல் சங்கம் பிரவுனைட்டு கனிமத்தை Bntஎன்ற குறியீட்டால் அடையாளப்படுத்துகிறது.

பிரவுனைட்டு சாம்பல்/கருப்பு நாற்கோண படிகங்களாக உருவாகிறது. 6 - 6.5 என்ற மோவின் கடினத்தன்மையைக் கொண்டுள்ளது.

இது செருமனியின் துரிங்கியாவில் உள்ள கோதாவைச் சேர்ந்த வில்லெம் வான் பிரவுன் (1790–1872) நினைவாக பிரவுனைட்டு  எனப் பெயரிடப்பட்டது.
 
பிரவுனைட்டு II (மூலக்கூற்று வாய்ப்பாடு: Ca(Mn3+,Fe3+)14SiO24) என்று பெயரிடப்பட்ட கால்சியம் இரும்பு தாங்கும் மாறுபாடு, 1967 ஆம் ஆண்டு தென்னாப்பிரிக்காவின் கேப் மாகாணத்தின் கலகாரியில் கண்டுபிடிக்கப்பட்டு விவரிக்கப்பட்டது. 

## மேற்கோள்கள்

## வெளி இணைப்புகள்
*Webmineral
*Athena mineral

பகுப்பு:மாங்கனீசு(II,III) கனிமங்கள்
பகுப்பு:நெசோசிலிக்கேட்டுகள்
பகுப்பு:நாற்கோணவமைப்புக் கனிமங்கள்
பகுப்பு:கனிமங்கள்
பகுப்பு:சிலிக்கேட்டு கனிமங்கள்
பகுப்பு:ஆக்சைடு கனிமங்கள்
நேப்சைட்டு

**நேப்சைட்டு** (*Nabesite*) என்பது Na2BeSi4O10•4(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மெல்லிய தட்டையான மைக்கா போன்ற தாள்களில் நிறமற்றது முதல் வெள்ளை நிற நேர்ச்சாய்சதுரப் படிகங்களாகக் காணப்படுகிறது. நேப்சைட்டு கனிமம் சியோலைட்டு அமைப்பைக் கொண்டுள்ளது. 5 முதல் 6 என்ற மோவின் கடினத்தன்மையும் 2.16 என்ற ஒப்படர்த்தி மதிப்பும் கொண்டுள்ளது. அறிவிக்கப்பட்ட ஒளிவிலகல் குறியீட்டு மதிப்புகள் nα=1.499, nβ=1.507, மற்றும் nγ=1.511 ஆகும்.

## மேற்கோள்கள்
*Webmineral.com data
*Mindat.org

## வெளி இணைப்புகள்
*Structure type NAB

பகுப்பு:சோடியம் கனிமங்கள்
பகுப்பு:பெரிலியம் கனிமங்கள்
பகுப்பு:சியோலைட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
பகுப்பு:சிலிக்கேட்டு கனிமங்கள்
செரைட்டு

**செரைட்டு** (*Cerite*) என்பது (Ce,La,Ca)9(Mg,Fe3+)(SiO4)6(SiO3OH)(OH)3என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பல பாகங்கள் கொண்ட சிலிக்கேட்டு கனிமமாக இக்கனிமம் வகைப்படுத்தப்படுகிறது. சீரியம் மற்றும் இலந்தனம் தனிமங்களின் உள்ளடக்கத்தின் அடிப்படையில் Ce நிறைந்த இனங்கள் (செரைட்டு-(Ce)) என்றும் La நிறைந்த இனங்கள் (செரைட்டு-(La)) என்றும் மாறுபடுகின்றன. அமெரிக்காவின் கலிபோர்னியாவிலுள்ள மவுண்டன் பாசு பகுதியிலுள்ள கார்பனடைட்டு பாறையிலிருந்து எடுக்கப்பட்ட மாதிரியின் பகுப்பாய்வு 35.05% Ce2O3 மற்றும் 30.04% La2O3 இனத்தையும் கொடுத்தது. 

பன்னாட்டு கனிமவியல் சங்கம் செரைட்டு கனிமத்தை Crtஎன்ற குறியீட்டால் அடையாளப்படுத்துகிறது.

செரைட்டு கனிமம் முதன்முதலில் 1803 ஆம் ஆண்டு சுவீடனின் வெசுட்மேன்லாந்தில் உள்ள பாசுட்னாசில் காணப்பட்டதாக விவரிக்கப்பட்டது. இலந்தனம் நிறைந்த இனமான செரைட்-(லா) முதன்முதலில் உருசியாவின் கோலா தீபகற்பத்தில் உள்ள கிபினா திரட்சியில் காணப்பட்டதாக விவரிக்கப்பட்டது.

## மேற்கோள்கள்

## வெளி இணைப்புகள்
*

பகுப்பு:இலந்தனைடு கனிமங்கள்
பகுப்பு:இரும்புக் கனிமங்கள்
பகுப்பு:சீரியம் கனிமங்கள்
பகுப்பு:நெசோசிலிக்கேட்டுகள்
பகுப்பு:கனிமங்கள்
பகுப்பு:சிலிக்கேட்டு கனிமங்கள்
பகுப்பு:முக்கோணவமைப்புக் கனிமங்கள்
குரோன்சுடெடைட்டு

**குரோன்சுடெடைட்டு** (*Cronstedtite*) என்பது   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

குரோன்சுடெடைட்டு கனிமம் 1821 ஆம் ஆண்டு கண்டுபிடிக்கப்பட்டு, சுவீடியக் கனிமவியலாளர் ஆக்செல் பிரெட்ரிக் குரோன்சுடெட்டின் (1722–1765) நினைவாகப் பெயரிடப்பட்டது. செக் குடியரசின் பொகிமியாவிலும், இங்கிலாந்தின் கார்ன்வாலிலும் கண்டுபிடிக்கப்பட்டுள்ளது.

பன்னாட்டு கனிமவியல் சங்கம் குரோன்சுடெடைட்டு கனிமத்தை Croஎன்ற குறியீட்டால் அடையாளப்படுத்துகிறது.

குரோன்சுடெடைட்டு என்பது சிஎம் காண்டிரைட்டுகளின் ஒரு முக்கிய அங்கமாகும். கார்பனேசிய காண்டிரைட்டு குழுவானது, பல்வேறு அளவுகளில் நீர் மாற்றத்தை வெளிப்படுத்துகிறது. அதிகரிக்கும் மாற்றத்துடன் குரோன்சுடெடைட்டு மிகுதி குறைகிறது.

## மேற்கோள்கள்

பகுப்பு:கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:இரும்பு(II,III) கனிமங்கள்
பகுப்பு:சிலிக்கேட்டு கனிமங்கள்
இசிங்கரைட்டு

**இசிங்கரைட்டு** (*Hisingerite*) என்பது FeIII2Si2O5(OH)4 • 2 H2O.  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கருப்பு அல்லது அடர் பழுப்பு நிறத்தில், பளபளப்பான இரண்டாம் நிலை கனிமமாக இருக்கும் இசிங்கரைட்டு, மற்ற இரும்பு சிலிக்கேட்டு மற்றும் சல்பைடு தாதுக்களின் வானிலை அல்லது நீர் வெப்ப மாற்றத்தால் உருவாகிறது.

பன்னாட்டு கனிமவியல் சங்கம் இசிங்கரைட்டு கனிமத்தை Hsgஎன்ற குறியீட்டால் அடையாளப்படுத்துகிறது.

முதன்முதலில் 1751 ஆம் ஆண்டில் சுவீடன் நாட்டின் ஏ.எஃப். குரோன்சுடெட்டால் கண்டுபிடிக்கப்பட்டு விவரிக்கப்பட்டது. 1810 ஆம் ஆண்டில் சுவீடனின் சோடர்மன்லாந்தின் கில்லிங் இரும்புச் சுரங்கத்தைச் சேர்ந்த டபிள்யூ. இசிங்கரால் கண்டறியப்பட்டது. 1828 ஆம் ஆண்டில் சுவீடனின் வாசுட்மேன்லாந்தில் உள்ள ரிடார்கைட்டனில் இது கண்டுபிடிக்கப்பட்டது. சுவீடிய வேதியியலாளர் வில்லம் இசிங்கரின் நினைவாகப் (1766–1852) பெயரிடப்பட்டது. 

இரும்பு அணுக்களில் ஒன்றை அலுமினியத்தால் மாற்றும் அலுமினிய இசிங்கரைட்டு வகைகளும், இரும்புக்கு பதிலாக குரோமியம் மாற்றும் குரோமியம்-அலுமினா-இசிங்கரைட்டு வகை கனிமங்களும்  உள்ளன.

## மேற்கோள்கள்

பகுப்பு:இரும்பு(III) கனிமங்கள்
பகுப்பு:பைல்லோ சிலிக்கேட்டுகள்
பகுப்பு:சிலிக்கேட்டு கனிமங்கள்
இரத்னா சாட்டர்ஜி

**இரத்னா சாட்டர்ஜி (***Ratna Chatterjee*)(பிறப்பு 1972) மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். இவர் தெற்கு 24 பர்கனா மாவட்டத்தில் உள்ள பெகாலா புர்பா சட்டமன்றத் தொகுதியின் மேற்கு வங்கச் சட்டமன்ற உறுப்பினராக உள்ளார். இவர் 2021 மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசு கட்சியைப் பிரதிநிதித்துவப்படுத்தி வெற்றி பெற்றார்.

## இளமையும் கல்வியும்
சாட்டர்ஜி மேற்கு வங்காளத்தின் தெற்கு 24 பர்கனா மாவட்டத்தில் உள்ள பெகாலா புர்பா பகுதியைச் சேர்ந்தவர். இவர் முன்னாள் அமைச்சரும் கொல்கத்தாவின் மாநகரத் தந்தையுமான சோவன் சாட்டர்ஜியினை மணந்தார். இவர் நோயறிதல் மையம், உணவகம், உடற்பயிற்சியகம் உள்ளிட்ட சொந்த வணிக நிறுவனங்களை நடத்தி வருகிறார். 1995-ஆம் ஆண்டில் கொல்கத்தா பல்கலைக்கழகத்துடன் இணைந்த கல்லூரியில் அரசியல் அறிவியலில் இளங்கலைப் பட்டம் பெற்றார்.

## தொழில் வாழ்க்கை
2021ஆம் ஆண்டு நடைபெற்ற மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராகப் பெகாலா புர்பா சட்டமன்றத் தொகுதியில் சாட்டர்ஜி போட்டியிட்டு வெற்றி பெற்றார். இவர் 110,968 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் பாயல் சர்க்காரை 37,428 வாக்குகள் வித்தியாசத்தில் தோற்கடித்தார். 2016-ஆம் ஆண்டில், இவரது முன்னாள் கணவர் சோவன் சாட்டர்ஜி இந்த இடத்தை வென்றார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:மேற்கு வங்காள சட்டமன்ற பெண் உறுப்பினர்கள்
பைரோஜா பீபி

**பைரோஜா பீபி** (*Phiroja Bibi*)(பிறப்பு 1951) என்பவர் மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். இவர் தெற்கு மேதினிபூர் மாவட்டத்தில் உள்ள பனசுகுரா பாசிம் சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராக உள்ளார். இவர் 2021 மேற்கு வங்கச் சட்டமன்றத் தேர்தலில் அகில இந்திய திரிணாமுல் காங்கிரசு கட்சியினைப் பிரதிநிதித்துவப்படுத்தி வெற்றி பெற்றார்.

## ஆரம்பகால வாழ்க்கை மற்றும் கல்வி
பீபி மேற்கு வங்காளத்தின் நந்திகிராமைச் சேர்ந்தவர். இவர் மணிருலின் மனைவி. இவர் 8-ஆம் வகுப்பில் தேர்ச்சி பெற்று, கெஜுரி ஆதர்ஷா பித்யாபித்தில் 9-ஆம் வகுப்பிற்குப் பிறகு படிப்பை நிறுத்தினார்.

## அரசியல்
2021 மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராகப் பன்சுகுரா பாசிம் சட்டமன்றத் தொகுதியில் போட்டியிட்ட பீபி வெற்றி பெற்றார். இவர் 111,705 வாக்குகளைப் பெற்று தனது நெருங்கிய போட்டியாளரான பாரதிய ஜனதா கட்சியின் சிண்டு சேனாபதியை 8,889 வாக்குகள் வித்தியாசத்தில் தோற்கடித்தார். முன்னதாக, இவர் 2016 சட்டமன்றத் தேர்தலிலும் வெற்றி பெற்றுள்ளார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:மேற்கு வங்காள சட்டமன்ற பெண் உறுப்பினர்கள்
பிரியா பால் (மே.வ.)

**பிரியா பால்** (*Priya Paul*)(பிறப்பு 1971) மேற்கு வங்காளத்தைச் சேர்ந்த இந்திய அரசியல்வாதி ஆவார். இவர் ஹவுரா மாவட்டத்தில் உள்ள பட்டியல் சாதி சமூகத்திற்காக ஒதுக்கப்பட்ட சங்க்ரெயில் சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராக உள்ளார். இவர் 2021ஆம் ஆண்டு மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசைப் பிரதிநிதித்துவப்படுத்தி வெற்றி பெற்றார்.

## இளமை
பால் மேற்கு வங்காளத்தின் ஹவுரா மாவட்டத்தில் உள்ள சங்கரேலில் உள்ள கீராப்பூர் கிராமத்தைச் சேர்ந்தவர். இவர் அமித் பாலின் மனைவி ஆவார். நாகாலாந்தின் குளோபல் ஓபன் பல்கலைக்கழகத்தில் 2013-ஆம் ஆண்டில் புவியியலில் முதுநிலைப் பட்டம் பெற்றார். இவர் ஓர் ஆசிரியர் 

## அரசியல்
2021ஆம் ஆண்டு நடைபெற்ற மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராகச் சங்க்ரெயில் சட்டமன்றத் தொகுதியில் பால் போட்டியிட்டு வெற்றி பெற்றார். பால் 111,888 வாக்குகளைப் பெற்று தனது நெருங்கிய போட்டியாளரான பாரதிய ஜனதா கட்சியின் புரோபாகர் பண்டிட்டை 40,427 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:மேற்கு வங்காள சட்டமன்ற பெண் உறுப்பினர்கள்
சம்பா தாரா

**சம்பா தாரா** (*Shampa Dhara*)(பிறப்பு 1992) மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். இவர் புர்பா பர்தமான் மாவட்டத்தில் உள்ள பட்டியல் சாதி சமூகத்திற்காக ஒதுக்கப்பட்ட ரெய்னா சட்டமன்றத் தொகுதியின் மேற்கு வங்கச் சட்டமன்ற உறுப்பினராக உள்ளார். இவர் 2021 மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசைப் பிரதிநிதித்துவப்படுத்தி வெற்றி பெற்றார்.

## ஆரம்பகால வாழ்க்கையும் கல்வியும்
தாரா மேற்கு வங்காளத்தின் புர்பா பர்தமான் மாவட்டத்தில் உள்ள ரெய்னா பகுதியினைச் சேர்ந்தவர். இவர் கங்காதர் தாராவின் மகள் ஆவார். பர்த்வான் பல்கலைக்கழகத்துடன் இணைக்கப்பட்டுள்ள புர்பா பர்த்வானில் உள்ள விவேகானந்தா மகாவித்யாலியாவில் 2015-ஆம் ஆண்டில் இளங்கலைப் பட்டம் பெற்றார். சட்டமன்ற உறுப்பினர் ஆவதற்கு முன்பு கிழக்கு பர்த்வான் மாவட்ட ஊராட்சித் தலைவராகப் பணியாற்றினார்.

## அரசியல்
2021ஆம் ஆண்டு நடைபெற்ற மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராக ரெய்னா சட்டமன்றத் தொகுதியில் தாரா போட்டியிட்டு வெற்றி பெற்றார். இவர் 108,752 வாக்குகளைப் பெற்று தனது நெருங்கிய போட்டியாளரான பாரதிய ஜனதா கட்சியின் மாணிக் ராயை 18,205 வாக்குகள் வித்தியாசத்தில் தோற்கடித்தார். சூன் 2022-இல், இவர் போட்டி வேட்பாளர்களைத் தேர்ந்தெடுத்ததாகக் கூறப்படும் ஒரு சர்ச்சையில் ஈடுபட்டார். மேலும் உள்ளாட்சி அமைப்புகளுக்கான தேர்தலில் இவர்களுக்குக் கட்சி சின்னம் வழங்கப்பட்டது.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:1992 பிறப்புகள்
பகுப்பு:மேற்கு வங்காள சட்டமன்ற பெண் உறுப்பினர்கள்
சங்கீதா ராய்

**சங்கீதா ராய்** (*Sangita Roy*) என்பவர் ஓர் இந்திய அரசியல்வாதியும் மேற்கு வங்காளச் சட்டமன்ற உறுப்பினரும் ஆவார். இவர் 23 நவம்பர் 2024 முதல் மேற்கு வங்க சட்டமன்ற உறுப்பினராக உள்ளார். அகில இந்திய திரிணாமுல் காங்கிரசு கட்சியின் உறுப்பினராக இவர் சீதை சட்டமன்றத் தொகுதியின் சட்டமன்ற உறுப்பினராக உள்ளார். இத்தொகுதியின் சட்டமன்ற உறுப்பினராக இருந்த ஜெகதீசு சந்திர பார்மா பாசுனியா 2024ஆம் ஆண்டு நடைபெற்ற இந்தியப் பொதுத் தேர்தலில் வெற்றி பெற்றதால் சட்டமன்ற உறுப்பினர் பதவியிலிருந்து விலகியதால் இடைத்தேர்தல் நடைபெற்றது.

## மேலும் காண்க

* மேற்கு வங்காள முதலமைச்சர்களின் பட்டியல்
* மேற்கு வங்க சட்டப்பேரவை

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:மேற்கு வங்காள சட்டமன்ற பெண் உறுப்பினர்கள்
மகன் சிங் அசரவாலா

**மகன் சிங் அசரவாலா** (*Mahan Singh Hazarawala*)  சீக்கியப் பேரரசின் கல்சா இராணுவத்தில் கமாண்டர் இன் சீப் எனப்படும் தலைமைத் தளபதியான அரி சிங் நல்வாவின் கீழ் பணியாற்றிய ஓர் இராணுவ அதிகாரி ஆவார். மன்செக்ரா நகரம் இவரது பெயரால் அழைக்கப்படுவதாக நம்பப்படுகிறது.

## ஆரம்பகால வாழ்க்கை.
மகன் சிங் மொக்யால் பிராமணர்களின் பாலி குலத்தைச் சேர்ந்த ஒரு பஞ்சாபி இந்து குடும்பத்தில் பிறந்தார்.  இவர் குசராத்து நகரின் முசுலீம் காகர் தலைவரான சுல்தான் முகராப் கானின் ரகசிய ஊழியராக இருந்த தாதா ராம் பாலியின் மகன் ஆவார்.

## இராணுவப் பணி
லாகூரில் வேலை தேடி வந்தபோது, மகாராசா ரஞ்சித் சிங் வேட்டையாடும் பணியில் பங்கேற்றார், அதில் இவர் தனது வாளால் ஒரு சிறுத்தையை தனியாகக் கொன்று மகாராசாவின் கவனத்தை ஈர்த்தார். வீரத்தால் ஈர்க்கப்பட்ட மகாராசா இவரை அரி சிங் நல்வாவின் கீழ் இராணுவத்தில் சேர்த்தார்.

பெசாவர் மற்றும் காசுமீர் போர்களிலும், 1818  ஆம் ஆண்டில் நிகழ்ந்த முல்தான் முற்றுகையிலும்  மகன் சிங் பணியாற்றினார். அங்கு இவர் இரண்டு முறை காயமடைந்தார். 1837 ஆம் ஆண்டு ஏப்ரலில், ஆப்கானியர்களின் படையெடுப்புக்கு எதிராக போராடிய இயம்ரூத்து கோட்டையின் முக்கிய பாதுகாவலராக இருந்தார். இயம்ரூத்து போரில் அரி சிங் நல்வா கொல்லப்பட்டார். ஆனால் லாகூரிலிருந்து வலுவூட்டல்கள் வரும் வரை மகன் சிங் செய்தியை ரகசியமாக வைத்திருந்தார்.

## மரணம்.
அரி சிங்கிற்குப் பிறகு அசாரா திவானாக இருந்த மகன் சிங், 1844 ஆம் ஆண்டில் கிளர்ச்சி வெடித்தபோது தனது சொந்த வீரர்களால் கொல்லப்பட்டார்.

## மேலும் காண்க
* மன்சேரா

## மேற்கோள்கள்

பகுப்பு:1844 இறப்புகள்
பகுப்பு:சீக்கியர்கள்
பகுப்பு:பஞ்சாப் நபர்கள்
பகுப்பு:சீக்கியப் பேரரசு